Elena Malõgina

Elena Malõgina (sündinud 27. mail 2000 Peterburis) on Venemaalt pärit Eestit esindav tennisist.

Tema parim koht WTA edetabelis on 416. (25. aprill 2022). Parim koht paarismängus on 389. (11. juuli 2022).

Tema isa on sündinud Narvas.Venemaal sündinud Jelena Malõgina: mul on suur au Eestit esindada, Postimees, 6. veebruar 2020

Vene-Ukraina sõda
2022. aasta oktoobris saavutas Malõgina koos venelanna Irina Hromatšovaga Bulgaarias Sozopolis ITF-i W25 turniiri naispaarismängus esikoha.Elena Malõgina võitis koos venelannaga ITFi paarismänguturniiri delfi.ee, 8. oktoober 2022 Märtsis olid rahvusvahelised tenniseorganisatsioonid ITF, WTA ja ATP otsustanud, et Ukrainas käimas oleva sõja valguses ei saa Venemaa ja Valgevene tennisistid enam võistelda oma riikide lipu all ja neile ei mängita võidu korral vastava riigi hümni. Kui Delfi ajakirjanik Malõginalt küsis, kas otsus Venemaa tennisistiga paar moodustada võiks kellelegi pingelise globaalse situatsiooni kontekstis pahameelt valmistada ja kas ta kaalus teema tundlikkuse tõttu sellisest sammust hoidumist, vastas ta, et Hromatšova on lihtsalt hea mängija, kellega koos on võimalik head tulemust püüda. Malõgina ütles ka, et on ise sõja vastu.Vene tennisistiga koos paarismängu tiitli võitnud Elena Malõgina: olen sõja vastu, tahtsime vaid head tulemust Delfi.ee, 12. oktoober 2022

Viited

Välislingid
 Elena Malõgina andmed WTA Touri ametlikul kodulehel (inglise keeles)

Kategooria:Eesti tennisistid
Kategooria:Sündinud 2000